OpenLLM-France/wikimedia huggingface dataset:
# Max Walter

Max Walter (Bratislava (en hongarès Pózsony, en alemany Pressburg) 11 de febrer de 1896 – 1945) fou un jugador d'escacs eslovac. Va néixer en territori de l'Imperi austrohongarès, però la seva carrera es va desenvolupar principalment després de la I Guerra Mundial, en territori txecoslovac.

## Resultats destacats en competició

Fou segon, rere Endre Steiner, a Piešťany (Pistyan) 1922. El 1923 va guanyar el Campionat d'escacs de Txecoslovàquia a Pardubice. El mateix any fou 14è a Ostrava (Mährisch-Ostrau) (campió: Emanuel Lasker). El 1924 empatà als llocs 6è a 7è al Campionat d'escacs d'Hongria a Györ, (campió: Géza Nagy). El 1925 empatà als llocs 6è a 7è a Bratislava (campió: Richard Réti), i fou segon, rere Réti, a Kolín 1925 (Quadrangular).
El 1926 va guanyar, per sobre de Balázs Sárközy, a Budapest, empatà als llocs 10è-11è a Bardejov (Bartfeld) (campions: Hermanis Matisons i Savielly Tartakower), i empatà als llocs 7è-9è a Trenčianske Teplice (Trentschin-Teplitz) (campions: Boris Kostić i Karl Gilg). El 1927 va obtenir la segona plaça final al Campionat d'escacs de Txecoslovàquia a České Budějovice (el campió fou Karel Opočenský) i fou 5è a Znojmo (campio: Opočensky). El 1928 empatà als llocs 7è-8è a Trenčianske Teplice (campió: Kostić), i fou 10è a Brno (campions: Fritz Sämisch i Réti). El 1930 fou 4t-5è a Liptovský Svätý Ján. El 1931 fou 3r al Campionat d'escacs de Txecoslovàquia a Praga 1931 (campió: Leo Zobel). El 1932 empatà als llocs 10è-11è a Sliač (Bad Sliac) (campions: Salo Flohr i Milan Vidmar). El 1937 fou 8è a Teplitz-Schönau (campió: Gilg).

## Notes i referències

* 1 2 MČR mužů 2007 - Historie MČR mužů
* ↑ Torneig de Mährischs-Ostrau
* ↑ Torneig i partides de Maehrisch Ostrau 1923
* ↑ Torneig de Kolín 1925
* ↑ http://www.anders.thulin.name/SUBJECTS/CHESS/CTCIndex.pdf Name Index to Jeremy Gaige's Chess Tournament Crosstables, An Electronic Edition, Anders Thulin, Malmö, 01/09/2004
* ↑ «Altona 1932». Arxivat de l'original el 2009-01-02. [Consulta: 28 novembre 2009].
* ↑ «Taules de torneigs de 1937». Arxivat de l'original el 2009-12-10. [Consulta: 28 novembre 2009].

## Enllaços externs

* «Historial del Campionat de Txecoslovàquia». [Consulta: 27 novembre 2009]. (castellà)
* «Taules de torneigs (fins a 1970s)». [Consulta: 28 novembre 2009]. (italià)
* Name Index to Jeremy Gaige's Chess Tournament Crosstables, An Electronic Edition, Anders Thulin, Malmö, 12/10/2005 [Consulta: 28 novembre 2009] (anglès)
# Serra Llarga (Granyanella)

La Serra Llarga és una serra situada al municipi de Granyanella a la comarca de la Segarra, amb una elevació màxima de 546 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Nilgau

El nilgau (Boselaphus tragocamelus) és un antílop de gran mida i banyam petit que té el seu hàbitat natural als boscos de l'Índia i del Pakistan. La població estimada de nilgaus en aquests dos països és aproximadament de 100.000.
Durant els anys vint del segle xx, aquesta espècie va ésser introduïda en alguns zoològics privats de l'estat estatunidenc de Texas, des d'on se'n van escapar alguns exemplars i hi han donat lloc a poblacions salvatges en aquest mateix estat i també a Alabama. Es calcula que hi ha uns 15.000 nilgauts salvatges a Texas.
El seu nom específic, tragocamelus, significa ‘cabra-camell’ en llatí.

## Referències

* ↑ Entrada «Boselaphus tragocamelus» de la Paleobiology Database (en anglès). [Consulta: 20 desembre 2022].
* ↑ Entrada «Boselaphus» d'Animalia (en anglès).

## Enllaços externs

* Fotografies de nilgaus Arxivat 2007-03-17 a Wayback Machine. (anglès)
* Descripció i fotografies d'aquesta espècie Arxivat 2011-01-26 a Wayback Machine. (anglès)
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# 24 Hores de Montjuïc 1959

L'edició de 1959 de les 24 Hores de Montjuïc fou la 5a d'aquesta prova, organitzada per la Penya Motorista Barcelona al Circuit de Montjuïc el cap de setmana del 4 i 5 de juliol.
Fou una edició marcada per la mort de Conrad Cadirat en estavellar-se de cap contra una vorada i ésser atropellat després pel corredor que el seguia, després d'haver topat amb la moto d'un altre competidor mentre anaven a 130 km/h, prop del revolt de Miramar.

## Classificació general

| Posició | Pilot 1 | Pilot 2 | Motocicleta | Grup | Classe | Voltes | Km | km/h |
| 1 | Bruce Daniels | Peter Darvill | BMW 600 | E | Sup. | 585 | 2.220,836 | 92,534 |
| 2 | Joan Soler Bultó | Eduard Marquès | Bultaco | T | 125 | 566 | 2.148,847 | 89,535 |
| 3 | John Grace | Ricardo Quintanilla | Bultaco | T | 125 | 561 | 2.129,731 | 88,738 |
| 4 | Alfredo Flores | Carrero | Ducati | E | 125 | 560 | 2.123,944 | 88,499 |
| 5 | Josep Maria Arenas | Manuel Relats | Bultaco | T | 125 | 541 | 2.051,878 | 85,494 |
| 6 | Josep M. Llobet "Turuta" | Bultó | Bultaco | T | 125 | 535 | 2.030,667 | 84,611 |
| 7 | Jaume Bordoy | Maurici Aschl | Montesa | T | 125 | 535 | 2.030,617 | 84,609 |
| 8 | Esteve | Rafa | Montesa | T | 125 | 534 | 2.024,905 | 84,371 |
| 9 | Tickle | Jack Findlay | Montesa | T | 125 | 533 | 2.020,418 | 84,184 |
| 10 | Àlex Soler-Roig | Joan A. Rodés "Juanjo" | Montesa | T | 125 | 528 | 2.004,779 | 83,532 |
* ↑ E: Esportives / T: Turisme

## Guanyadors per categories
### Grup A: Motocicletes esportives

| Categoria | Pilot 1 | Pilot 2 | Motocicleta | Voltes | Km | km/h |
| 125 cc | Alfredo Flores | Carrero | Ducati | 560 | 2.123,944 | 88,499 |
| 250 cc | Francisco García | Fernández | Mòndial | 520 | 1.972,023 | 82,167 |
| +250 cc | Bruce Daniels | Peter Darvill | BMW | 585 | 2.220,836 | 92,534 |

### Grup B: Motocicletes turisme de sèrie

| Categoria | Pilot 1 | Pilot 2 | Motocicleta | Voltes | Km | km/h |
| 125 cc | Joan Soler Bultó | Eduard Marquès | Bultaco | 566 | 2.148,847 | 89,535 |
| 250 cc | González | Manuel Traver | Sanson | 409 | 1.858,731 | 77,447 |

## Trofeus addicionals

| Trofeu | Guanyadors |
| Trofeu "Samaranch" | Francesco Villa - Alfredo Balboni (Ducati) |
| V Trofeu "Centauro" de El Mundo Deportivo | BMW (Bruce Daniels - Peter Darvill) |

## Referències

* ↑ Herreros, Francisco; Aznar, José Luis. «La dura resistencia». A: Historia del motociclismo en España (en castellà). Barcelona: RACC, 1998, p. 236, 238, 241. ISBN 84-920886-5-6.
* ↑ «Evocación de Conrado Cadirat» (PDF) (en castellà). Hemeroteca. La Vanguardia, 07-07-1959. [Consulta: 10 gener 2014].

### Bibliografia

* «La clasificación oficial de las 24 Horas Motociclistas Internacionales de Montjuich» (PDF) (en castellà). Hemeroteca. El Mundo Deportivo.
* «Les 24 Heures de Montjuich (improprement appelées parfois 24 Heures de Barcelone)» (en francès). racingmemo.free.fr. [Consulta: 20 setembre 2015].
* Roig, Miquel. «24 Horas Motociclistas de Montjuïc - Dossier de Prensa» (PDF) (en castellà). dailymotos.com. Museu de la Moto de Barcelona, 19-07-2012. [Consulta: 20 setembre 2015].
# Laòdoc

Segons la mitologia grega, Laòdoc (en grec antic: Λαόδοκος) va ser un heroi fill d'Apol·lo i de Ftia.
Juntament amb els seus germans Doros i Polipetes va regnar al pacífic país dels curets, al nord del golf de Corint. Els tres germans van acollir Etol com a hoste, quan va ser expulsat de l'Èlida per haver mort el rei Apis. Etol va pagar traïdorament la seva hospitalitat, ja que els va matar i es va apoderar del seu regne, expulsant també tots els curetes.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 312. ISBN 9788496061972.
# 24 Hores de Montjuïc 1963

L'edició de 1963 de les 24 Hores de Montjuïc fou la 9a d'aquesta prova, organitzada per la Penya Motorista Barcelona al Circuit de Montjuïc el cap de setmana del 6 i 7 de juliol. Era la tercera prova de la Copa FIM de resistència d'aquell any.

## Classificació general

| Posició | Pilot 1 | Pilot 2 | Motocicleta | Voltes | Km | Km/h |
| 1 | Jordi Sirera | Enric Sirera | Montesa 250 | 620 | 2.353,251 | 98,052 |
| 2 | De la Torre | Carles Rocamora | Montesa | 594 | 2.254,139 | 93,922 |
| 3 | Josep Maria Busquets | César Gracia | Montesa | 581 | 2.204,761 | 91,865 |
| 4 | Lluís Sagnier | Joan Antoni Rodés "Juanjo" | Bultaco | 576 | 2.184,398 | ? |
| 5 | Ramon Aixemeno | Joan Castillo | Bultaco | 571 | 2.165,605 | 90.233 |
| 6 | "Squalo Alberto" | "Squalo Eduardo" | Montesa | 570 | 2.164,494 | ? |
| 7 | Germà Cabrera | Emili Panosa | Bultaco | 558 | 2.117,760 | ? |
| 8 | Ken G. Buckmaster | J. Arthur Jackson | Triumph | 555 | 2.106,295 | 87,762 |
| 9 | R. Biosca | F. Pons | Montesa | 551 | 2.089,457 | ? |
| 10 | A. Botella | J. Domínguez | Bultaco | 550 | 2.088,598 | ? |

## Guanyadors per categories

| Categoria | Pilot 1 | Pilot 2 | Motocicleta | Voltes | Km | Km/h |
| 125 cc | Ramon Aixemeno | Joan Castillo | Bultaco | 571 | 2.165,605 | 90.233 |
| 250 cc | Jordi Sirera | Enric Sirera | Montesa | 620 | 2.353,251 | 98,052 |
| Superior | Ken G. Buckmaster | J. Arthur Jackson | Triumph | 555 | 2.106,295 | 87,762 |

## Trofeus addicionals

| Trofeu | Guanyador | Punts |
| Trofeu Juan Antonio Samaranch | Jordi Sirera - Enric Sirera | 79 |
| Trofeu Conrado Cadirat per equips de marca | Montesa | 3 |
| IX Trofeu "Centauro" de El Mundo Deportivo | Montesa (Jordi Sirera - Enric Sirera) | - |

## Referències

* «Clasificaciones oficiosas» (PDF) (en castellà). Hemeroteca. El Mundo Deportivo.
* «Les 24 Heures de Montjuich (improprement appelées parfois 24 Heures de Barcelone)» (en francès). racingmemo.free.fr. [Consulta: 20 setembre 2015].
* Roig, Miquel. «24 Horas Motociclistas de Montjuïc - Dossier de Prensa» (PDF) (en castellà). dailymotos.com. Museu de la Moto de Barcelona, 19-07-2012. [Consulta: 20 setembre 2015].
# Kara Xahin Mustafa Paixà

Kara Xahin Mustafa Paixà fou governador otomà (beglerbegi) del Iemen i Egipte al segle xvi. Fou nomenat com a beglerbegi de Gaza per Solimà el Magnífic; el 1555 va ser designat governador del Iemen i després d'Egipte (1560-1563) fins que fou destituït i va morir poc després (1565).
Reclutat a Bòsnia, es va formar al servei del palau. Va ocupar diversos càrrecs de segon ordre. Va lluitar en les guerres contra Pèrsia. Una font otomana diu que fou beglerbegi d'Erzurum (1544/1545) i del Diyar Bakr (vers 1549) i després tutor (lala) del príncep Baiazet però podria ser una confusió amb Lala Mustafà Paixà.
Mentre era beglerbegi de Gaza, al començament del 1556, fou nomenat com a beglerbegi del Iemen al lloc de Mustafà Paixà al-Naixxar. Va exercir durant quatre anys i mig i les fonts diuen que fou molt popular i hauria evitat tot contacte amb l'imam zaidita al-Mutàhhar ibn al-Mutawàkkil.
Fou cridat a Istanbul l'abril de 1560. El 20 de novembre de 1560 li fou assignat el govern d'Egipte on acabava de morir Khadim Ali Paixà. Va exercir també aquí durant quatre anys fins al gener o febrer de 1564. Un historiador egipci diu que fou un tirà cruel, però cap més en parla.
Dos dels seus fills, Ridwan i Bahram, foren també governadors del Iemen.
El nom Xahin li va venir perquè portava sempre amb ell un falcó pelegrí (Xahin شاهین en persa, i va passar a la seva família, els Al Xahin.

## Notes

* ↑ abans de la mort d'aquest se li pensava donar el govern d'Alep i Rum.

## Bibliografia

* Wüstenfeld, Jemen, Gottinga, 1884
* Blackburn, J.R. "Muṣṭafa Pas̲h̲a. Ḳara S̲h̲āhin". Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. 10 de maig de 2016 <http://referenceworks.brillonline.com/entries/encyclopaedia-of-islam-2/mustafa-pasha-kara-shahin-SIM_5614>
# Hollardia meadi

Hollardia meadi és una espècie de peix de la família dels triacantòdids i de l'ordre dels tetraodontiformes.

## Morfologia

* Els mascles poden assolir 10 cm de longitud total.

## Hàbitat

És un peix marí, de clima tropical i demersal que viu entre 54-450 m de fondària.

## Distribució geogràfica

Es troba des de Florida (Estats Units) i les Bahames fins a Barbados i el nord de Sud-amèrica.

## Observacions

És inofensiu per als humans.

## Referències

* ↑ Poey F., 1858-1861. Memorias sobre la historia natural de la Isla de Cuba, acompañadas de sumarios Latinos y extractos en Francés. Vol. 2. L'Havana. Mem. Hist. Nat. Cuba v. 2. 1-96 (1858), 97-336 (1860), 337-442.
* ↑ BioLib (anglès)
* 1 2 3 4 FishBase (anglès)
* ↑ Robins, C.R. i G.C. Ray, 1986. A field guide to Atlantic coast fishes of North America. Houghton Mifflin Company, Boston, Estats Units. 354 p.
* ↑ Claro, R., 1994. Características generales de la ictiofauna. p. 55-70. A R. Claro (ed.) Ecología de los peces marinos de Cuba. Instituto de Oceanología Academia de Ciencias de Cuba i Centro de Investigaciones de Quintana Roo.
* ↑ Claro, R. i L.R. Parenti, 2001. The marine ichthyofauna of Cuba. p. 21-57. A Claro, R., K.C. Lindeman i L.R. Parenti (eds) Ecology of the marine fishes of Cuba. Smithsonian Institution Press, Washington i Londres. 253p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1980. A list of common and scientific names of fishes from the United States and Canada. Am. Fish. Soc. Spec. Publ. (12)1-174.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* Tyler, J. C., 1983: Records of fishes of the family Triacanthodidae (Tetraodontiformes) from the western Indian Ocean off East Africa. J.L.B. Smith Institute of Ichthyology Special Publication Núm. 31: 1-13.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# GraphQL

GraphQL és un llenguatge de consulta i manipulació de dades per a API, que permet especificar com intercanviar informació entre client i servidor de API. El llenguatge permet especificar com el servidor pot indicar quines dades i operacions estan disponibles, com el client ha de donar format a les sol·licituds i executar les consultes, i que rebrà com a resposta.
En GraphQL el client especificar quines dades necessita ("obtenció declarativa de dades"). Un servidor GraphQL pot obtenir dades de fonts separades per a una sola consulta de client i presentar els resultats en un gràfic unificat, de manera que no està lligat a cap base de dades o motor d'emmagatzematge específic.
El motor d'execució de GraphQL associat és de codi obert.

## Història

Facebook va començar el desenvolupament de GraphQL el 2012 i el va llançar com a codi obert el 2015. El 2018, GraphQL es va traslladar a la nova fundació GraphQL Foundation, allotjada per la Linux Foundation sense ànim de lucre.
El 9 de febrer de 2018, el llenguatge de definició de l'esquema GraphQL va passar a formar part de l'especificació.
Moltes API públiques populars van adoptar GraphQL com a forma predeterminada d'accedir-hi. Aquestes inclouen les API públiques de Facebook, GitHub, Yelp, Shopify i l'API de Google Directions.

## Referències

* ↑ «General | GraphQL» (en anglès). [Consulta: 20 setembre 2024].
* ↑ «Learn GraphQL Fundamentals with Fullstack Tutorial» (en anglès). www.howtographql.com. [Consulta: 25 abril 2023].
# Zarauzko Kirol Elkartea

El Zarauzko Kirol Elkartea (abreujat Zarautz KE), antigament Club Deportivo Zarauz, és un club esportiu de la ciutat basca de Zarauz, a Guipúscoa. Fundat el 1944, els seus principals equips masculins són l'Amenabar Zarautz KE d'handbol que juga a Divisió d'Honor Plata, el Babyauto Zarautz RT de rugbi que competeix a Divisió d'Honor B, el futbol que juga a Divisió d'Honor Regional de Guipúscoa i el Ulacia Zarautz KE de bàsquet que milita a la Lliga EBA. Entre les seccions femenines destaquen l'Aiala Zarautz KE d'handbol que milita a la categoria de plata estatal i l'equip de futbol que juga a la segona divisió estatal.
El 2012 el club comptava amb més de 2.000 socis i 1.300 esportistes federats, sent el municipi guipuscoà amb més federats en proporció als seus 22.650 habitants.
A més de les esmentades seccions, també compta amb equips d'escacs, atletisme, futbol sala, halterofília, herri kirolak, natació, esquaix i pilota basca.

## Història

El club va ser fundat el 1944 amb el nom de Club Deportivo Zarauz. Actualment el seu nom oficial és Zarautz Kirol Elkartea, que significa en euskera Club Esportiu Zarautz.
La seva secció de futbol ha jugat tradicionalment a les categories regionals guipuscoanes, encara que ha disputat en cinc ocasions la Tercera Divisió d'Espanya. La primera va ser a la temporada 1990, quan va estar un any en aquesta categoria, descendint de nou en finalitzar la temporada en 19è lloc. La temporada 2006-07 es va proclamar campió de la Regional Preferent de Guipúscoa, obtenint automàticament l'ascens a la Tercera Divisió espanyola, on va quedar en 16è lloc obtenint la permanència. La temporada 2008-2009, va baixar finalitzant en 17è posició ja que va baixar la Reial Societat B de la categoria anterior. La temporada 2009-2010 va ascendir en finalitzar com a campió de Preferent i després de jugar dues temporades va baixar en la temporada 2011-2012 després de finalitzar últim al Grup IV de la Tercera Divisió.

## Estadis

Les seccions de futbol i rugbi juguen a les instal·lacions esportives municipals d'Asti o Asti Kirol Instalakuntzak.
La secció d'handbol juga al poliesportiu municipal Aritzbatalde o Aritzbatalde Udal Kiroldegia, on també es troben les instal·lacions per a les seccions de bàsquet, halterofília, pilota basca i natació. Les seccions de futbol sala i alguns equips de bàsquet juguen al poliesportiu Antonià o Antoniano Kiroldegia. Aquest últim poliesportiu és compartit amb l'altre club de Zarautz, l'Antoniano Kirol Elkartea .

## Uniformes

* Uniforme titular de futbol : Samarreta i mitjanes blanques, pantalons negre.
* Uniforme titular d'handbol : Samarreta i mitjanes blanques, pantalons negre.
* Uniforme titular de rugbi : Samarreta, mitges i pantalons negres.

## Dades del club de futbol

* Temporades a 1a : 0.
* Temporades a 2a : 0.
* Temporades a 2a B : 0.
* Temporades a 3a : 5.
* Millor lloc a la lliga : 16è (3a, temporada 2007-08.
# 24 Hores de Montjuïc 1973

L'edició de 1973 de les 24 Hores de Montjuïc fou la 19a d'aquesta prova, organitzada per la Penya Motorista Barcelona al Circuit de Montjuïc el cap de setmana del 7 i 8 de juliol. Era la primera prova de la Copa FIM de resistència d'aquell any.
Fou una edició marcada per la mort de Francesc Cufí, a causa d'un accident patit la matinada de diumenge en fregar la seva Montesa amb la moto d'un contrincant. Evacuat a la cílinica del Dr. Soler-Roig amb fractura de crani, Cufí es morí poc després.

## Classificació general

| Posició | Pilot 1 | Pilot 2 | Motocicleta | Voltes |
| 1 | Salvador Cañellas | Benjamí Grau | Ducati 860 | 720 |
| 2 | Quique De Juan | Jaume Alguersuari | Bultaco 360 | 704 |
| 3 | Georges Godier | Alain Genoud | Honda | 702 |
| 4 | Nigel Rollason | Roger Bowler | BSA | 686 |
| 5 | Raimondo Riva | Luciano Gazzola | Moto Guzzi | 683 |
| 6 | Gérard Debrock | Jean-Claude Chemarin | Honda | 683 |
| 7 | Dave Potter | Graham Sharp | BMW | 673 |
| 8 | Jean-Philippe Orban | Mark Stinglhamber | Honda | 665 |
| 9 | Karl-Heinz Woide | Horst Glück | BMW | 665 |
| 10 | Alexandre Torrado | Alfons Sala | Ducati | 662 |
* ↑ 2.730,667 km totalitzats, a una velocitat mitjana de 113,777 km/h.

## Trofeus addicionals

* XIX Trofeu "Centauro" de El Mundo Deportivo: Ducati (Salvador Cañellas - Benjamí Grau)

## Referències

* ↑ «Francisco Cufí, en grave estado» (PDF) (en castellà). Hemeroteca. El Mundo Deportivo.

### Bibliografia

* «Clasificación final» (PDF) (en castellà). Hemeroteca. El Mundo Deportivo.
* «Les 24 Heures de Montjuich (improprement appelées parfois 24 Heures de Barcelone)» (en francès). racingmemo.free.fr. [Consulta: 20 setembre 2015].
* Roig, Miquel. «24 Horas Motociclistas de Montjuïc - Dossier de Prensa» (PDF) (en castellà). dailymotos.com. Museu de la Moto de Barcelona, 19-07-2012. [Consulta: 20 setembre 2015].

## Enllaços externs

* Vídeo de les 24 Hores de Montjuïc de 1973 (castellà)
# Karl Julius Perleb

Karl o Carl Julius Perleb (Constança, 1794-Friburg de Brisgòvia, 1845), va ser un botànic alemany. Li estan dedicats els gèneres Perlebia DC.; i Perlebia Mart.(Fabaceae) Des de 1809 a 1811, estudia a la Universitat de Friburg de Brisgòvia i es doctorà en filosofia i medicina l'any 1815. Va ser professor associat d'història natural el 1821 i el 1822 va ser professor complet. El 1826 va ser nomenat director del Jardí Botànic de Freiburg. L'any 1838 va esdevenir director de la Universitat de Friburg.

## Referències

* ↑ Es poden consultar els tàxons descrits per aquest autor a International Plant Names Index (anglès)
* ↑ (Apiaceae)Mem. Omb. 67 1829 (IK)
* ↑ Reise Bras. (Spix & Mart.) i 555 1328 (IK)
# Alexandre Lippmann

Alexandre Lippmann (17è districte de París, 11 de juny de 1881 - 8è districte de París, 23 de febrer de 1960) fou un tirador d'esgrima francès, guanyador de cinc medalles olímpiques.

## Biografia

Va néixer l'11 de juny de 1881 a la ciutat de París, capital de França. Fou net de l'escriptor Alexandre Dumas (fill). El seu pare era jueu. Va morir el 23 de febrer de 1960 a la seva residència de París.

## Carrera esportiva

Va participar, als 26 anys, en els Jocs Olímpics d'Estiu de 1908 celebrats a Londres (Regne Unit), on va aconseguir guanyar la medalla d'or en la prova per equips d'espasa i la medalla de plata en la prova individual. Absent en els Jocs Olímpics d'estiu de 1912 realitzats a Estocolm (Suècia) i després del parèntesi de la Primera Guerra Mundial, en els Jocs Olímpics d'Estiu de 1920 realitzats a Anvers (Bèlgica) aconseguí guanyar una nova medalla de plata en la prova individual així com una medalla de bronze en la prova per equips. Finalment als Jocs Olímpics d'Estiu de 1924 realitzats a París aconseguí guanyar una nova medalla d'or en la prova per equips.
El 1984 fou inclòs al Saló de la Fama de l'Esport Internacional Jueu.

## Referències

* 1 2 Un jour, un médaillé olympique : Alexandre Lippmann, l'escrimeur descendant d'Alexandre Dumas - Dictionnaire des médaillés olympiques français
* ↑ The International Jewish Sports Hall of Fame - Joseph M. Siegman
* ↑ Day by Day in Jewish Sports History - Bob Wechsler
* ↑ Jews and the Olympic Games: sport: a springboard for minorities - Paul Yogi Mayer
* ↑ «Olympedia – Alexandre Lippmann». [Consulta: 6 agost 2024].
* ↑ «Alexandre Lippmann». jewishsports.net.
* ↑ «Jews in the Olympics». Jewish Telegraphic Agency, 06-08-1984. Arxivat de l'original el 27 September 2013. [Consulta: 7 març 2021].
* ↑ Bob Wechsler. Day by Day in Jewish Sports History. KTAV Publishing House, Inc., 2008, p. 206–. ISBN 978-0-88125-969-8.
* ↑ Joseph M. Siegman. The International Jewish Sports Hall of Fame. SP Books, 1992, p. 104–. ISBN 978-1-56171-028-7.
* ↑ Paul Yogi Mayer. Jews and the Olympic Games: sport: a springboard for minorities. Vallentine Mitchell, 1 March 2004. ISBN 978-0-85303-451-3.
* ↑ Alexandre Lippmann